cyanic-selkie/wikianc huggingface dataset:
Dahomey
Dahomey na one bifor bifor kindom for West Afrika wey dey for di ples wey pipul don dey kol Benin now araud 1600-1904. Dahomey stat to gro on top Abomey land amog di Fon pipul for eli pat of 17 senturi an kon ton to aria wey get pawa for 18 senturi as dem dey mek di south big wel wel so dat dem go fit win big-big siti-dem like Whydah for Whydah kingdom wey dey for Atlantic aria an dis tin kom giv am shans to tek enta difren-difren bizness for di kontinet. In d 19 senturi, Dahomey Kingdom ton to veri impotant Stet Afta wey dey stop to dey du boi-boi for Oyo Empaya.Las-las Oyibo pipul-dem fom Europe kom rait plenti-plenti tins about di Kingdom an Dahomey kom ton to one of di Kindom-dem for Afrika wey Oyibo pipul for Europe no wel-wel. Dahomey na one impotant kingdom wey dey gro with di moni wey kol fom dis fight fight an dia slave Bizness.Dahomey get artwok, an one Armi wey bi sey na onli wuman ful di Armi an dey like to du one riligion akt wey bi Vodun. As Dahomey empaya dey gro,na so slave bizness sef dey gro for Atlantic aria, as tins dey chenj kom mek Oyibo pipul dem no Dahomey as kindom wey dey soplai Slave pas.Wen Dahomey kindom Dem go for war an to fight dey Dem tek pipul wey dem win as slave, an Oyibo pipul go kolet dem from Dahomey pipul an yuz guns, gun pawda, kories, siga, an ogogoro as moni to pai dem. Di oda slave wey Oyibo no gree kolet go dey du slave for Dahomey. Dey fit dey wok for king farm or dey fit yuz dem as sakrifa for díá oraku.
For 1840s, Dahomey pawa stat to dey wik smol smol bikos Oyibo dem no wan dey kolet slave again an Oyibo dey mek suo sey di bizness of slave no go again.Anoda tin wey wik Dahomey kindom bi di fight wey happun bitwin Dem an Abeokuta wey dey onda Oyo Empaya. Dahomey Solja no win day fight. Dahomey Empaya kom stat to get wahala wit France ova win díá land rish an dis one korse di Fest Franco-Dahomey War for 1890 an na France win for date war.Di Dahomey kindom fanali skata in 1894 wen di France solja win di last king of Dahomey Béhanzin for di sekod Franco-Dahomey War an dis mek France Govament join di land of Dahomey to di land wey dey kontrol as French West Afrika .Leta, France kom giv Dahomey indipendet in 1958.
Nelson Mandela
Nelson Rolihlahla Mandela (dem bon am for July 18, 1918 and e kpai for Disemba 5, 2013), wey pipo sabi as Nelson Mandela, na di lait Saut Afrika politishian and aktivis. For April 27, 1994, dem mek am di fes Presido of Saut Afrika wey bot blak and oyibo pipo vote for. E na also one taim fes blak Presido of im kontri, Saut Afrika.
Dem bon Mandela for Mvezo, Saut Afrika and im bi memba of di Thembu roya famili.
Im gofment show konsan abaut endin apatide, kolor bad belle and povati for im kontri. As a biliva of soshalisim, e wok as di Presido of di Afrikan Nashonal Kongres fom 1991 rish 1997. Na im mek niu Konstitushon of Saut Afrika for 1996 wey forbid eni diskriminashon wey konsan langwej, relijon, hadicap and setua orihentashon, not jos kolor bad belle. Mandela na di bifor Seketari Jenera of di Non-Aligned Mofment fom 1998 rish 1999.
Mandela don kolet mor dan 250 awods, inkludin di 1993 Nobel Pis Priz, di Amerika Presido Meda of Fridum and di Soviet Orda of Lenin. Pipo dey kol am wit im Xhosa klan nem, Madiba, or Tata ("Papa"). Dem dey si am as a hiro and im akshons don give plenti pipo hope.
Mandela bi dey sik for som years afta e don retaya. Dem put am for huspito for 2013 becos of im lung infeshon. Mandela kpai fom di siknes for Disemba 5, 2013 for Houghton Estate wey dey for Johanisbog. E bi 95 years old.
Wie dem gada di tori
Katigori:Pipul wey dem bon for 1918 Katigori:Pipul wey kpai for 2013 Katigori:Tori abaut pipul life Katigori:Saut Afrika pipul
Kate Rusby
Kate Anne Rusby (dem bon am 4 December 1973) shi dey sing lokal song an dey rait song fom Penistone, West Riding of Yorkshire, England. Dem dey kol am "Barnsley Nightingale", shi don dey difren British lokal festival, an dem sabi am as one of di singa wey dem sabi pas for English lokal singas. In 2001 The Guardian tok abaut am sey na shi bi di British star wey pipul go ear im sweet voice. In 2007 for BBC website dem kol am first niu lady for lokal music. Shi dey insaid di singa wey dia nem dey insaid pipul wey fit win Mercury Prize.
Hau e tek wok
Dem bon Rusby insaid famili wey hol of dem sabi sing, in 1973 for Penistone, West Riding Yorkshire, England. Afta shi don len hau to sabi pley guitar, fiddle an piano, an stil sabi to dey sing, shi don pley for meni festival wen shi dey smol an wen shi dey gro, bifor shi Kon go join ( an na shi Kon leta bi di lead Vocalist of) di Female Celtic folk band the poozies. Na for 1995 shi rilis album wey mek plenti pipul sabi am, Kate Rusby & Kathryn Roberts album wey shi du wit im frend wey dey sing abaut lokal tins song Kathryn Roberts. In 1997 Roberts rekod im fest solo album, Hourglass. Na im famili hep am wit di fest solo rekod. Afta wey plenti pipul don sabi am for d wod im famili no stop to dey hep am insaid all im wok.
Rusby dey insaid one grup, Equation, wey leta chenj to Cara Dillion wey dia wok na to sing abaut lokal tins. Wen di grup stat dem get difren singa insaid lik Kathryn Roberts an pesin wey im nem dey for insaid singa wey fit win Mercury Awod Seth Lakeman, an im broda, Sean Lakeman. Im fest EP, wey dem du mek dem get kontrat wit WEA.
E du song wit Roman Keating wey mek am go up for UK Singles Chart, dia song "All Over Again" rich nomba 6 in June 2006. Shi stil du song solo album of Roody Woomble, wey dey insaid pipul wey sing Idlewind. Dat same year im Cover of The Kniks' "The Village Green Preservation Society" dem uze for BBC one television komedy Jam and Jerusalem. Rusby rait difren new songs for di komedy fim, an na shi pipul tok sey sing for di sho music.
Na for 2007 Cambridge Folk Festival dem let pipul no sey di album Akward Annie dey kom out, dem Kon rilis am on 3 September 2007. 'The Village Green Preservation Society dey insaid di album as jara trak. For 2018 shi rilis Sweet Bells, na album wey plenti lokal krismas songs wey Rubsy du. Shi kon du anoda 3 krismas albums: While Mortals Sleep (2011), The Frost is All Over (2015), Angels and Men (2017), and Holly Head (2019). Na evri December, Rubsy dey travu go du December sho for United Kingdom in 2010, Rubsy rilis anoda song Make the light, na song wey shi don rait down tay tay. Insaid 2014 shi rilis album wey bi Ghost, lokal song dey insaid an three oda Rubsy songs. Rubsy fourteen solo album na Life in a paper boat wey shi rilis in 2016, year wey folo shi rilis fourth krismas album "Angels and Men". In May 2019, Rubsy rilis anoda album wey bi "philosophers, poets & Kings", im 5th krismas album folo dat one afta 6 months.
Wen e don dey enta 10 years, Rubsy rilis kova album of popula songs lik Shake it off (Taylor Swift), Everglow (Coldplay) an Friday im in Love (The cure) an som plenti oda songs. Na wen Covid- 19 pandemic dey shi produs di album, Kate tok sey e dey im plan to rilis di album dis year, an sey Lockdown kon mek am pasonal. Wok wey shi jos du niu na '30: Happy Returns' an shi du parti bikos shi don rich 30 years wey e don dey sing. Di Songs na di niu ones wey Kate like for im wok. Dem rilis am May 2022.
Im pasonal life
In August 2001, Rubsy mari Scottish man wey dey sing lokal song an e dey insaid im band memba, John MacCusker ( e dey insaid Battlefield band]], na im produs meni of Rubsy rekodin rich The girl who couldn't fly, but dem no dey togeda again in 2006. In June 2010, shi mari Irish singa Damien O'kane, shi bon two pikin for am.
Som of im wok
.Hourglass (1997)
.Sleepless (1999)
.Little Lights (2001)
.10 (2002)
.Heartlands (2003)
.Underneath the Stars (2003)
.The Girl Who Couldn't Fly (2005)
.Awkward Annie(2007) No. 2 UK Indie
.Make the Light(2010)
.Ghost (2014)
.Life in a Paper Boat(2016)
.Philosophers, Poets & Kings (2019)
.Hand Me Down(2020)
.30 (2022)
Christmas albums
.Sweet Bells (2008)
.While Motals Sleep (2011)
.Angels and Men (2017)
Awards
'Mercury Music Prize
.1999 Sleepless - norminated
BBC Radio2 Folk Awards
.2000 Folk Singer of the year - Winner
.2000 Best album Sleepless - Winner
.2002 Best Original Song who will sing lullabies - winner
.2006 Best Original Songs: "No Names" (wit Roddy Wombie from Idlewild) - norminated .2006 Best Live Art - winner
Odas
.2014: BASCA Gold Badge award
Cyril Odutemu
Cyril Odutemu (dem bon am for May 2, 1972) na Naija Anglikan relijos figor wey bi di Bishop of Ughelli and Akbishop of Bendel. Dem bon Akbishop Odutemu for May 2, 1972 for one krusade ground dorin di evanjelikal exploits of di lait popular evanjelis, Cornelius Adam Igbudu. E bin spend 14 months for im mama belle and na di intavenshon of Cornelius Adam Igbudu mek im mama fit push am out for di krusade ground.
Wie dem gada di tori
Katigori:Pipul wey dem bon for 1972 Katigori:Tori About Pipu Life Katigori:Tori abaut pipul life Katigori:Naija pipul Katigori:Urhobo-Isoko pipul Katigori:Pastors for Naija
Araya
Araya na one vilej for Isoko Saut Lokal Gofmet Aria of Delta State, Naija.
Warri
Warri na di siti for Delta State, Naija. E dey veri rich for oiye. Warri Times na one niuspepa wey dey for Warri.
Ovie Omo-Agege
Obarisi Ovie Omo-Agege CFR (dem bon am for 3 August 1963) na Naija lawya an Politishian na im bi di Deputy President of the Nigerian Senate. Na im stand for Delta State Central insaid Naija Senate. Omo Agege na fom Orogun clan wey bi Urohbo pipul wey dey Ugehlli North Lokal Govment of Delta State. Na 11 June 2019 im bi di Deputy President of the Naija Senate afta e win Ekeremadu wit 31 votes.
How e tek stat lif
Na for 3 August 1963 dem bon am insaid Delta State. E go St. George Grammar School, Obinomba Obiaruku, Delta State.
Skol wey e go
Na law e go stodi for University of Benin insaid 1985. Dem kol am for insaid Nigeria Bar insaid 1986.
For 1983 e get degree for law fom Tulane University Law School.
Im Wok
Dem post Omo-Agege go Kwara stet for National Youth Service Corps (NYSC) to sarf im kontri. Im finish im National Youth Service Corps (NYSC) for Naija Police force, Kwara Stet Command. Omo Agege fest wok for Pat Okupa & Co. wey dey Lagos insaid 1987.
Politis Life
Omo Agege stat politis onda People Democratic Party (PDP). Di fest time wey e won go for House of Representatives onda People Democratic Party (PDP) for Delta Stat, e no enta. Insaid 2003, bifor bifor Delta Stet Govnor, James Ibori, mek Omo Agege one of im adviser, wey e du for two years. Dem stil leta giv am anoda post wey bi Commissioner for Special Duties. E go try enta for Delta Stet Govnor but e loss for People Democratic party (PDP) primary to Govnor Emmanuel Uduaghan. Na im bi di Secretary to di Stet Govnor insaid Delta Stet, onda Govnor James Ibori for 2007. E go for Senate onda Labour Party insaid 2015. E enta as senator wey dey for Delta centra on 28 March 2015.
E komot for Labour Party kon go All Progressive Party (APC) 7 March 2017. Na im enta enta senator for Delta Stet insaid 2019 eleshion. On 11 June 2019, na im bi di niu Senate Deputy President.
Katakata wey hapun
Insaid 2018, dem tok sey e Kari som pipul go skata Senate hause.
Pasonal life
Omo-Agege get five pikin an im wif na Rose Mary Omo-Agege.
Awods
President Muhammadu Buhari giv Omo-Agege Order of the Federal Republic of Nigeria(CFR), insaid October 2022.
Damilola Adegbite
Shot histri of im Laif
Na Surulere, for Lagos Stet dem bon am. Na Queen's kolej for Yaba shi go insaid Lagos an shi stodi Business Administration for Bowen Yunifasiti wey dey Iwo, for insaid Osun Stet. Na Tinsel bi di first muvi shi du. Shi sho wel wel for insaid advatisment an shi host some program ontop Telefishon. Im pasona Laif. Adegbite stat to dey love one man wey dey akt muvi,wey im nem na Chris Attah. Na wen dem dey akt one Telefishon play,wey dem kol Tinsel for August 2014,naim dem mit. Adegbite an Attoh du praivet marej for Accra,insaid Ghana for February 14,2015. Dem bon dia fest boy -pikin wey dem kol Brian for September 2014. Nius pipul tok sey Adegbite an im husband skata dia marej for September 2017.Na Adegbite fes dilit Chris Attoh nem from im social midia akaunt an dis sho sey dem no dey togeda again. Shi stop to dey folo Chris Attoh for Instagram, dilit Chris foto dem komot for im social media akaunt.Afta som hawa dem,wen dem dey intafiu am,Chris Attoh sef tok sey na tru sey dia marej don skata.
Edit Hodgetts
Edit Hodgetts(shi kpai for 1902)na one pesin from Britain wey dem bon for Russia wey dey rait Smol-pikin stori dem,folk tale,an fairy tales.
Tori abaut E Laif
Dem bon am for Russia an na dia shi Liv wen shi stil bi Smol-pikin. Micheal Nicolaevitch an Sophie Nicolaevna dem tek as dia girl-pikin. Afta som time, shi kom muv go England go stay dia.Meni pipul know am bikos of e buk dem wey shi gada-togeda tek mek Koleshon ontop Russia fair tales wey shi poblish for 1890 for London. Dem stil print dis Koleshon buk Meni times for 1891,1892,1972,1974,1983,2013, 2015 an 2017. Wen shi dey tok abaut di buk, Hodgetts tok sey di stori dem na wetin shi don dey gada-togeda sins di time wen shi bi Smol-pikin an shi gada dem from skul an from di pipul wey tek kai of an wen shi dey smol.Shi even tok sey dem tranlet som from Russia langwej. Shi dediket di buk giv eselensi Micheal Nicolaevitch an eselensi Sophie Nicolaevna de Kapouatine. For 2017,dem poblish two of dis Russia stori dem,The Blacksmith and the Devil an The Wonderful Trade for inside one buk wey dem kol Sorcerer's Apprentice:An Anthology of Magical TalesNa Jack Zipes yuz Princeton University Press kom poblish am. Som of E oda stori dem na Vaselesa the Beautiful The Silver Platean Transparent Apple,  The Soldier and the Demons,The Snow-Maiden, Jack Frost, Ivan an the Chestnut Horse,Horse Three Kopeks,The Red Flamingoes, The Witch and the Sister of the Sun, Princess Vera the Wise, Count Daniel Nathaniel,The Witch, Mary & Natty,The Robbers, Ivashko and the Witch,Prince Kid-Skin, Want,An Angry Wife, The Lucky Child, The Potter and the Evil Spirit,Princess Grey-Goose, Grey Wolf and the Golden Cassowary,Starvelling King Vladimir and the Skeleton, The Quick Runner, Honesty and Dishonesty, Fona Berennekoff,The Roguish Peasant,A Hoax,The Wonderful Sailor, Senka the Little,Elie Muromittch, The King of the Sea and Melania the Clever,The Last of the Russian Warriors, "If you don't like it, don't listen, but don't Spoil my lies" The Little Brown Cow'' 38 inside dis Russia stori buk dem wey shi gada-togeda tek do Koleshon na stori wey Inglish pipul dem no know bifor dem kom polish am.
Alsarah
Alsarah ( dey bon am in 1982) na Amerika wuman wey e gra-peret kom from Sudan. Alsarah na singa, song-raita, an pesin wey dey stodi how difren difren kolsho dey mek muzik. E bi di lida of di grup Alsarah & the Nubatones. Alsarah grup don pafom wit meni oda grup like The Nile Project. Di nik-nem wey e dey ansa bi wen dey join "al" wit e ril nem "Sarah" to give "Alsarah".
How e tek stat life an go skul
Na for Khartoum in Sudan dey bon Alsarah. Alsarah peret na pat of di pipul wey dey fight mek govamet no trit pipul enihow. Wen Alsarah dey eight year, e peret komot from Sudan bikos of di way Omar al-Bashir tek yuz by force kolet pawa to bi presidor of Sudan in 1989. If Alsarah peret no komot for Sudan, dey fit kil dem bikos di niu presidor fit tink sey dey bi pipul wey no go wan lisin to e kontro. Alsarah famili komot from Sudan go dey stey in Taez in Yemen. Wen fight an war stat for Yemen in 1994, Alsarah famili pak komot United States an dey live for Boston as pipul wey komot from dia kontri bikos of fight fight. Wen all dis tins dey hapun in Alsarah life, e dey find hapiness in lisin to redio, lisin to muzik wey kom from Yemen an tekin piano lesin from famili frend. Wen e dey United State, Alsarah sing for meni Wold muzik hevet an e go stodi for Pioneer Valley Pafomin Akts Charter Poblik Skul. Alsarah rid Ethnomusicology at Wesleyan Yunivasiti. Na for di Yunivasiti e tek rait sinior Pepa on Sudan [Zār]] muzik.
How e tek wok
Wen Alsarah finish Yunivasiti in 2004, e go New York Siti an stat to sing as profeshonal singa in Arabik langwej an e dey du difren job join di singin to fit chop. Alsarah bi di singa for di Zanzibari band Sound of Tarab.
Alsarah & the Nubatones
Na in 2010 Alsarah fom Alsarah and the Nubatones. Pipul wey de inside di band na: e sista Nahid, bak-up singa Mawuena Kodjovi, ginta playa Luthier Haig Manoukian ( wen e kpai, Brandon Terzic kom join dem dey du Luthier Haig Manoukian wok), drum bita Rami El-Aasser of di Cafe Antarsia Ensemble
Malaria
Malaria na one disis wey Moskito dey korse wey dey hafet pipul an hanima.Malaria sikness dey mek pipul get Fifa, dey taya, dey formit an hed go dey pain pesin.If di Malaria don strong for bodi, e dey korse mek pesin eyes for faze dey yeelo, bodi go dey shek, pesin fit enta koma an pesin fit kpai sef.Di sahin sey pesin don get Malaria for bodi dey sho afta ten days or fifteen days wey Moskito wey get Malaria don bite pesin. If pesin no kwik tek medisin di malaria fit no komot for bodi an pesin fit dey get malaria ova an ova afta som month. If pesin don get di malaria bifor bot e don wel an anoda malaria kon enta di bodi again, di sahin no go strong like di fest time wey e get di malaria. Na one smol taini hanima wey pesin neked eye no fit see wey pipul dey kol "Plasmodium" dey korse Malaria.Na fimale Miskito wey bi "Anopheles moskito" dey korse Malaria. Dis moskito go bite pesin kom yuz e mouth put salava into pesin bulod.Di smol hanima wey dey inside di salava go enta di bulod kom waka go di liva wie dey go sit down an bon pikin dia.Di smol hanima wey eye no fit see wey dey korse Malaria na five type. Di type wey dey kil pass na "P.falciparum" bet odas like "P vivax, P.ovale an P.malariae" go jost mek pesin sik smol.Di last type "P.knowlesi" no too dey kach pesin like dat.
How bodi dey sho sey Malaria don enta am
Man an Wuman wey get Malaria go dey feel kold an fifa.Di pesin go dey suwet, hedik go dey wori am, e go dey taya, belle fi dey wori am an mosu go dey pain am. Smol pikin own na to feel fifa, na koffu, dey vomit an dey shit enihow. Di Malaria wey bad pass na di one wey don enta brain wey Oyinbo dey kol "Cerebral malaria" an na P.falciparum dey korse dis one. Pesin go dey feel am sey dis kind Malaria don enta bodi afta 9 to 30 days wen moskito don bite pesin. Di way wey pupil go tek sabi sey pesin get dis malaria na sey pesin gi dey waka like kraze pesin, pesin no go fit stand wel, di two eye go dey dans go difren dareshon, pesin go dey shek an pésin fit enta koma ( pesin dey bitwin life an death).
How malaria dey stat for bodi
Na one smol hanima wey bi "Plasmodium" wey moskito dey kari inside dia salava mouth dey korse Malaria for pipul.Dat Plasmodium na five type: Na P.falciparum type plenti pass an folo by P.vivax. For Afrika, na P.falciparum dey kach us pass bot for outside Afrika na P.vivax.
Test to komfam sey pesin get malaria
For ples wey malaria dey too kach pipul Wold Helti Organisashion (WHO) tok sey pesin wey get fifa or wey e bodi dey hot pass 37.5°C fit get malaria.Smol pikin wey e hand dey yelo or test wey dey du for lab wey sho sey haemoglobin levu don go down pass 8 gram per deciliter of bulod fit sho dey di pikin get malaria. For lab, pesin bulod wey dey put inside mikroskope dem dey tek test weda pesin get malaria.For aria wey mikroskope no dey na one tin wey Oyinbo dey kol RTDs (Rapid Antigen Test) dem dey yuz.Di pesin go yuz nidu chuk e hand kom put e bulod for di RTDs kit an di tin go sho if pesin get malaria or not.
Sammie Okposo
Sammie Okposo (dem bon am for May 30, 1971 and e kpai for Novemba 25, 2022) na Naija gospo singa wey plenti pipo sabi wel wel all ova di world and wey dem honor wit meni awods.
Wie dem gada di tori
Katigori:Pipul wey dem bon for 1971 Katigori:Pipul wey kpai for 2022 Katigori:Tori About Pipu Life Katigori:Tori abaut pipul life Katigori:Naija pipul Katigori:Singas for Naija
Celestine Babayaro
Celestine Boyd Jonto Hycieth Babayaro (dey bon am for 29 August 1978) na Naija futbola.
Babayaro plei for Naija futbol tim fom 1995 to 2004 an e dey inside two Olympic tims, two Wold kup tims an three kup of Afrika Nashions tims.
How e tek stat to pley futbol
Chealsea sign Babayaro fom Anderlecht wit £2.25 million. E fest pley for Chelsea wen dem plei wit Slovan Brastilava insaid UEFA Champions League game. Na December 1997 e get wound, we mek am no pley for one season. E win UEFA 1998 UEFA Super Cup, FA Cup an Charity Cup wit Chealsea insaid year 2000, an stil rich 2002 FA Cup Final.
Na Wayne Bridge mek Babayaro no dey too pley for Chealsea bikos Jose Morinho dey stat am.
Newcastle United
Insaid January 2005, e komot for Chelsea go join Newcastle United. Im skore for Newcastle wen dey plei Coventry City for FA Cup.
Na September 2006, di Football Association giv Babayaro three Match ban bikos e slap Liverpool playa Kyut. Celestine kon stil leta beg am for di slap.
Bifor bifor Liverpool coach Glenn Roeder for 10 February 2007, tok sey Babayaro kol am sey im broda David don die.
Dem no du anoda kontrat wit Babayaro for Newcastle United bikos of wound wey e dey get.
Som of im oda klub wok
Na 21 January 2008, Babayaro sign 3 years kontrat wit LA Galaxy. Babayaro meet im bifor bifor coach for Galaxy wey im nem bi Ruud Gullit. Na di coach mek Chelsea sign Babayaro. Babayaro an Gullit no gree bikos Gullit tok set Babayaro no put bodi for im wok.
For 2018-2019 pre season of English premier League, Harry Redknapp kol Babayaro mek we kon plei to ci weda dem fit sign am for Portsmouth. For 14 August 2008, Redknapp tok sey no kontrat for am.
Na for 8 July 2010, Babayaro tok sey e no plei futbol again.
How e tek pley for im kontri
Babayaro dey insaid playas wey win Under-17 World Championship 1993. Babayaro fest plei for senior teem insaid Afro-Asian Cup of Nations 1995, wen dem plei wit Uzbekistan. Celestine dey insaid di teem wey win gold for 1996 Olympic wey dem plei for Atlanta. E dey insaid teem wey plei for im kontri for France 1998. Celestine dey insaid tim wey pley Olympic game for Sydney 2000, an e stil pley for Naija tim of Korea/Japan 2002 FIFA World Cup.
Babayaro pley for Naija insaid 2004 Afrika kop of Nations wey dem plei for Tunisia, Celestine get smol wahala wit di coach wey mek dem komot am for di tim, na Babayaro, Victor Aghali an Yakubu folo komot for d tim.
Im pasonal life
Celestine Babayaro broda, Emmanuel na goal keeper for Naija tim of 1996 Olympics.
For 1999 Babayaro kari Daily Star Newspaper go kourt bikos dem writ sey e rape pesin, dem leta tel am sorry.
Im wok dem teble
Klob
Club
Im wok for kontri teble
Som of di tins wey e win
Five laws of library science
The five laws of library science na tihori wey S. R. Ranganathan sojest in 1931, detailing di principles of operating a library system. Plenti librarians from di wold agree sey di laws na dem be fondashons for dia filosofi.
Celestine Babayaro
Club
Belgian First Division: 1994–95 Belgian First Division|1994–95
Wuman-dem an Kolsho-dem
Dear Wiki Komuniti, Kristmas greetin an hapi niu year 2023, We dey invite una to arrenj di Wuman-dem an Kolsho-dem 2023 raitin kompetishion wey go stat fom February 1, 2023 go rish March 31, 2023 for una lokal wikipedia.
Celestine Babayaro
Club
Chelsea
Shoemaking
Na how dem dey mek shu na im dem dey kol "shoemaking". Na one bai one na im dem dey yuz hand tek mek shu, an na join bodi of shumeka/kobla(pesin fit kol am kodwaina) dey du am. Plenti plenti pipul wey bi Oga, join man an pipul wey dey len wok for 18 senturi dey join hand togeda wok for inside one shop bot dem go share di wok bitwin dem sef. Wen kostoma kom inside shop, dem go mesho di pesin.Afta dem don mesho di pesin, dem go du shu bot di kostoma go go kom bak kom kolet e niu shu. Na efribodi wan get shu, an di shu dey kos rish di moni wey pesin dey kolet if e wok for one ful day as joinman. Pipul wey dey mek shu mek plenti moni for 18 senturi an som pat of 19 senturi bot trobul stat wen big big kompini kon stat wok wen 19 senturi don almos end. Kompini wey dey yuz mashing tek du plenti plenti shu at wans don dey mek di wok taya pipul wey dey yuz ordinari hand tek du am, even sef di kompini dem dey shuk eye for di smol smol tins wey pipul wey dey yuz ordinari hand dey du shu no dey fitdo wel wel. Christopher Nelme, of England bi di fest pesin wey dey mek shu for Amerika. E traful on top of wota(sea) from Bristol go Virginia for 1629.
Celestine Babayaro
Club
Nigeria U17
Nigeria U23
Nigeria
Individual
Katigori:Tori abaut pipul life Katigori:Naija pipul
COVID-19 Pandemic
COVID-19 Pandemic  wey pipul sabi as di coronavirus pandemik na one disis wey dey hapun for di hol wold wey one vairus kol SARS-CoV-2 dey korse.Na for Wuhan for China dey fest sabi dis vairus.Di December 2019, Pupil du dia best mek di korona vairus no komot fom China so far di disis no go kach oda pipul for di wold but dis tin no wok.Di "World Health Organization (WHO)" tok sey di disis don bi konsain for di wold for January 30, 2020.WHO tok for March 11, 2020 sey di disis don almost rish di hol wold.By November 24 2022, Korona vairus don kos problem wey rish 639 millions an 6.62 million don kpai bikos of di vairus. Dis one mek Kovid-19 one of di badest sickness in histrie. Di sahin wey go sho sey pesin don get Koro( Korona vairus) bi fifa, koff an pesin fit dey Taya. Pesin fit even get koro an e no go no ontime bikos e fit no sho one sahin of di siknes.Di siknes dey kwik kwik sho for pipul wey don old an pipul wey don get som siknes for bodi bifor Koro kom enta di bodi.
Kasis of Korona vairus
Ofishia kasis wey di ples wan tok abaut na di nomba of pipul wey dey don test sey dey get di koro vairus.Bikos of di ojoro or wayo wey den happun if dey wan kaunt pipul wey get di siknes, di nomba of pipul wey get am plenti pass di nomba wey dey kaunt. Meni kontrie wen dey fest atata to kaunt pipul wey get koro no fest dey kaunt pipul dey di sahin neva too sho for dia bodi.Di pipul wey too fat, wey get dihabetis, wey dey hat too dey kut na im dose kontrie fest dey test for koro bikos na dem dey sho sahin of koro fast. For di year 2020, di ripot for China sho sey pipul wey dey bilow 20 years no too dey kach korona.Dis one fit min sey onda twenty pipul no do dey kach di siknes or dey sahin OF di sikness no too dey sho for dia bodi. Anoda stodis for China stil sho sey na lai, sey korona vairus no dey luk faze sey na bot pikin an big pipul di siknes dey kach.
Pipul wey don kpai bikos of Korona vairus
As of December 2020, Pipul wey don kpai bikos of koro don pass 6.64 million. Di fest pesin wey kpai bikos of koro hapun for Wuhan wey dey China for January 9, 2020. By di time wey May 2022 go rish, WHO tok sey pipul wey koro don kpai pass 14.9 million. Di time wey di koro enta bodi an di time wey pesin fit kpai na bitwin 6 days to 41 days. Di time wey meni pipul dey kpai pass na 14 days afta koro don enta bodi.
Sahin sey pesin get Korona vairus
Sahin plenti wey dey sho sey pesin don get Koro. Som sahin no too get pawa like dat but odas strong wel wel. Some sahin na Hedik, pesin fit no dey smell tins wel, kata dey komot for nose, bori dey pain pesin, turot go dey dry, fifa, pesin go dey shit wota wota shit enihow an pesin go find am had to Briet well.Two pesin fit get Koro an na difren sahin dey go dey sho.
How pesin fit get Korona vairus
Pesin fit get am wen pesin wey get di koro for bodi briet, tok, sneeze an dia split enta anoda pesin wey no get am mouth.
How pesin fit no get di Korona vairus
Pesin fit go get injection wey Oyinbo dey kol "Vaccination ", mek pesin no komot for house, mek pesin dey wash hand wit soap an wota, mek pesin no go nia pipul,
Kefee
Kefee Obareki Don Momoh (dem bon am for Febuari 5, 1980 and shi kpai for June 12, 2014), wey pipo sabi as Kefee, na di lait wuman gospo musikshian for Naija.
How shi tek stat laif
Dem bon Kefee for Sapele wey dey for Delta Stet for Febuari 5, 1980.
Shi bi memba of Andrew Obareki famili, and ha papa and mama bi one taim dikens for one church wey di papa and mama of ha bifor husband Alec Godwin stat.
Kefee finish fom di Univasiti of Bini wit a digre for Biznes Administrashon. As a tineja, shi show konsan abaut church matas espeshali to sing for di kwaya.
Kariha
As Kefee zil for muzik get biga, shi stat to rait and kompose songs. For 2000, shi reliz one abom wit di nem "Trip" and dat mek ha popula as a gospo singa for di Naija muzik indostri.
For 2003, dem sign Kefee to Alec's Etatainment, a rekod lebel wey ha bifor kwaya direktor stat. E neva tey bifor shi reliz anoda abom wit di nem "Branama".
Di Branama abom also mek plenti pipo sabi Kefee as ogbonge gospel singa and dem buy di abom bot nashonali and intanashonali. Branama sel nine tausund kasets for three wiks and ova two milion CD/VCDs for one mont. Na so ha ogbonge kariha as Naija gospo singa tek stat. Di lait singa songs wey pipo sabi evriwie na "Branama" and "Kokoroko".
Awods
Dem don honor Kefee wit di Intanashonal Young Ambasador for Pis Awod for 2009. Shi win di 2010 Hedis Awods for Bes Kolaborashon wit Timaya for "Kokoroko".
Pasona laif
Kefee mari two taims. Shi fes mari Alec Godwin for three years rish 2008.
Shi leta mari redio tok tok persin Teddy Esosa Don-Momoh for March 3, 2012 for Sapele, Delta Stet.
Dai and beriha
Shi bi don dey koma for fifteen days.
Dem beri ha for Friday July 11, 2014 for di ples wie shi kom fom, Okpara Inland wey dey for di Ethiope East Loka Gofment Area of Delta Stet, Naija.
Also for July 11, 2014, Naija relijos figor Isaiah Ogedegbe rait one poem abaut Kefee to prez ha laif.
For Septemba 29, 2022, Isaiah Ogedegbe bin rait anoda poem abaut Kefee.
Wie dem gada di tori
Katigori:Pipul wey dem bon for 1980 Katigori:Pipul wey kpai for 2014 Katigori:Tori About Pipu Life Katigori:Tori abaut pipul life Katigori:Naija pipul Katigori:Urhobo-Isoko pipul Katigori:Singas for Naija
Christine Adjahi Gnimagnon
Christine Adjahi Gnimagnon (dem born am for 1945) na Benin pesin wey dey rait buk. Dem born Christine Adjahi for 1945 inside Zounzonmey, one smol vilej for Abomey in Benin.
HIV/AIDS
AIDS wey di full nem na Acquired Immunodeficiency Syndrome na one disis wey di vairus HIV de korse.HIV full nem na Human immunodeficiency Virus.Wen HIV fest enta pesin bodi, di pesin fit no show eni sahin or e fit jos get smol fifa or kata.Wen di HIV don enta pesin bodi, e go dey inside bodi dey rest an dey gada pawa wey Oyinbo dey kol Inkubashon piriod.Wen di HIV vairus don gada pawa finish, e go stat to fight di pat of di bodi wey no dey gri mek disis enta di bodi.Afta som time, di HIV vairus go kom dey win an kil dose pat, yeye disis wen no sopoz enta bodi go stat to enta bodi an Tumor sef fit stat too. Wen di HIV vairus don tey inside bodi an dose oda sikness don dey show, we fit tok sey di pesin don get AIDS.Wen di tin don lid to AIDS, di pesin go stat to dey loss bodi fat wey dey inside bodi an e go dey lin. Tins wey fit mek pesin get HIV inklud Sex wey no get proteshon, to dey kolet an pass blood inside bodi, to dey share nidu an from mama to pikin wey stil dey belle. Salava, Wota wey dey komot for bodi ( Sweat) an wota wey dey komot for eye (tears) no fit give pesin HIV.Mek pesin dey du oral sex no fit mek pesin get HIV. If pesin dey du safe sex, no dey kolet an yuz nidu enihow, pesin fit no get HIV.If mama wey get HIV dey yuz di medisine wey dokto sey mek e dey yuz wel, e pikin wey dé belle or wey de giv breast fit no get HIV. HIV dey korse meni wahala for sosieti bikos of di disis an bikos of how pipul no wan dey du tins wit pipul wey get di sikness. Meni pipul biliv tins wey no koret abaut HIV. Som of di lie lie tins wey pipul buliv na sey if pesin jos near pesin wey get HIV e sef go get am. HIV topik don bi big topik for rilijion mata, for ezampul, Katolik chorch tok sey dey no go sopot mek pesin dey yuz kondom bikos of sey e no wan kach HIV. Meni medikal an politika organasashon don tok abaut dis disis meni time an dey don donate plenti moni bikos of di disis sins 1980s. Na anima fest stat to get HIV bifor di disis kom stat to dey kach man an wuman too in West Afrika in di eli to di midu of di 20th senturi.Na for CDC (Centers for Disease Control and Prevention) in USA dey tek fest diskova AIDS in 1981. Dey diskova wetin dey korse AIDS in the eli pat of di dekede. If we kaunt how meni pipul AIDS don kpai from di time wey don diskova di sikness onti 2021, di nomba go don rish 40 million wold wide.For 2021, na 650,000 kpai bikos of AIDS an na abaut 38 million pipul get di disis wold wide. Di nomba of pipul wey get di disis for Easta an Souta Afrika go rish 20.6 million out of di 38 million wey get am wold wide.HIV dey among di disis wey dey di grup of pandemik disis ( disis wey dey evri wie an wey dey kash pipul fas fas) Di United States' National Institutes of Health (NIH) join hand wit Gate Foundation tok sey dey go put 200 million dollars mek dey tek find solushion to AIDS. For now, solutions or vassine neva dey, bot som drug fit hep slow down di disis an pesin wey dey yuz am fit liv norma life.If pesin no yuz di tritmet di pesin fit no liv pass 11 years from di time wey e kash di disis. Two pipul wey don kash di disis bifor no get am again akordin to ripot as dia tori nem na Berlin Patient an London patient.
Super Story
Super Story na one Naija television drama wey get difren difren tori wey Wale Adenuga produs.Na from one Magasin wey get di taitu Super Story di tori to mek di T.V drama dey kom from.Wen dey fest stat to dey sho-am for television, na evri Thurday by 8pm pipul dey si di drama for NTA.For now, pipul fit stil si Super Story evri Thurday by 8pm for NTA an WAP TV.Oda kebu netwok go kom kari di drama sho afta NTA an WAP TV don fest sho-am.
Awods
Na Super Story win di Best television series awod for di Nigerian Television Merit Award in 2016.
María Ester Grebe
Maria Ester Grebe Vicuña (dey bon am July 11, 1928 an e kpai November 1, 2012) na Chile wuman wey dey stodi pipul kolsho an e stil dey stodi an rekod how difren difren kolsho dey mek muzik. Grebe major wok na to rekod an gada muzik wey pipul wey kom from Chile kontri dey du.
How e tek stat life an go skul
Na for Arica wey de Chile dey bon María Ester Grebe in July 11, 1928. E rid how to mek muzik from Yunivasiti of Chile. Grebe kolet e B.A sartifiket from di yunivasiti in 1965.Grebe stil kontiniu e stodi as e go Yunivasiti of Kalifornia an  Indiana Yunivasiti in di late 1960s. Grebe stodi in Yunivasiti of Chile in di 1970s. Karen Yunivasiti Belfast give am Ph.D sartifiket in 1980.
Louise Manny
Louise Elizabeth Manny (dey bon am 1890 an e Kpai 17 August 1970) na New Brunswick wuman wey dey stock an rekod how dem dey du tins for lokal way an e stil bi pesin we dey stodi histri. Na for Gilead, Maine dey bon am but e famili go stey for New Brunswick wen e bi three years old. Na for Miramichi Riva side e tek gro up an from dat side e stat to like lokal tori. Manny rait an tok abaut DOS tori wey e lisin to for Miramichi Riva side wel wel. Wit di hep of Lord Beaverbrook in 1947, Manny stat to dey kolet an rekod di song wey pipul wey fall big wood an pipul wey dey katch fish dey sing in Miramichi aria. Beaverbrook still hep Manny wit moni so dat e go fit arenj an du di house wey de Newcastle, New Brunswick wel. Na di house kom leta bikom di lokal librari. Beaverbrook dey mek suo sey Manny folo di kommand wey e dey give as Manny dey kolet an rekod songs an tori-dem for Miramichi aria. Beaverbrook tok sey na onli horijina song mek Manny dey kolet an rekod no bi di one wey dey no sabi how e tek kom. Wen Manny don finish di wok wey Beaverbrook give am ( Manny poblish di wok as Songs of Miramichi), E kontiniu e risach wit more freedom. Manny kom dey rekod an kolet both old an niu tradishonal song. E tok sey tradishonal song na song wey pipul dey sing from dia mind an he'd an na for dia frend to enjoi am. E stil tok sey na di pipul demsef dey form am an di muzik dey waka from one pesin wey hear am to anoda pesin. Manny no wan no weyda di muzik na old or niu tradishonal song as far as sey e song tok abaut dia kolshora bakgraund e go rekod am. E tok sey as dem dey rekod am like dat, dey don hep save di kolsho an histri of New Brunswick. E rish like twenty years (1947 to 1965) wey Manny dey play di rekod-dem for di weekli brokast on CKMR redio in Newcastle.
Manny also dey tok an rait abaut histri tins for one niuz-pepa wey dey kom out evri week. Di pat wey e dey rait e own for di niuz-pepa na "Scene from an Earlier Day". Na Manny form di Miramichi Folksong Festival in 1957.
Geography of Nigeria
Nigeria na kontri inside West Africa, wey e dey share land borders with di Republic of Benin to the west, Chad and Cameroon to the east, and Niger to the north. Its coast lies on the Gulf of Guinea in the south and it borders Lake Chad to the northeast. Di meni-meni ogbonge beter place inside Nigeria an di Adamawa Plateau, Mambilla Plateau, Jos Plateau, Obudu Plateau, di Niger River, Benue River, and Niger Delta.
Lionel Messi
Lionel Andrés Messi (dem bon am for June 24, 1987) wey pipul sabi as Leo Messi na Argentina futbol playa wey dey plai for Ligue 1 klub Paris Saint-Germain. Na Messi bi di kapo for Argentina Nashional tim.Messi popula wel wel as one of di best playa to eva plai futbol.E don win best playa Awod ( Ballon d'Or) for a rekod seven time. E win European Golden shoe for six time an e nem dey Ballon d'Or Dream team in 2020.Bifor 2021 wen e komot for di Klub, na Barcelona Klub e dey sins e stat to dey plai professional futbol.Wen Messi dey plai futbol for Barca, e win 35 kop for Barca. Di kop wen Messi hep Barca to win inklud 10 La Liga taitu, 7 Copa del Rey, 4 UEFA Champion Leagues. Messi na beta playa wey sabi put goal for inside net wel wel as no bodi don pass e 474 goal wey e put for inside net for La Liga til now.Na Messi stil bi di onli playa wey put 50 goal for one sisin wey e dey plai La Liga an Champion Leagues togeda.No bodi don pass Messi 36 hat-trik wey e du for La Liga. Na Messi stil get di hiyes hat-trik for Champion Leagues (8). Na Messi stil get di hiyes assist for La Liga (192). No bodi don du assist for one sisin for La Liga pass Messi (21) an no bodi du assist rish Messi for Copa America (17).
Tori of e life
Na June 24, 1987 dey bon Messi for Rosario Santa Fe.Messi na di nomba three pikin of di four pikin wey e papa Jorge Messi an e mama Celia Cuccittini bon.E papa dey wok for Hiyon fatori as manija an e mama dey wok for magnet wokshop. Messi papa famili Histri get Italia pipul an Spanish pipul an e mama side na onli Itali e famili kom fom. Messi family like futbol no bi smile an e dey like plai wit e big broads Rodrigo an Matías an e kosins Maximilia an Emanuel Biancucchi. E two kosin sef lẹta bikom big playa too.Wen Messi bi four years old, e join di lokal Klub Grandoli an na Messi papa bi di kb of di Klub. Messi grama de tek am gi trainin an match e pain am wen e grama kpai wen e bi eleven years old. Dis na di risin Messi dey always luk up an point gonga go hevun wey e goal to rimemba e grama.Messi na katolik. Messi like ti sopot Newell's Old Boys an e join di Rosario Klub wen e bi 6 years old. Durin dat time, Messi score like 500 goals as a member of Rhe Machine of '87 for di Rosario Klub. Wahala stat for Messi wen e rish 10 years old.Dokto tok sey e get problem sey Messi no go fit grow like normal pikin. Na onli two years hospitu moni e papa inshurans fit pay for di tritmet wey dem dey giv Messi to mek am gro up bikos di moni rish $1,000 evri month.Newell klub fest agrie to pay di hospitu moni bot dey leta tok sey dey no go pay again.Anoda Klub River Plate like Messi wel wel bot dem too no wan pay di hospitu moni. Sins Messi famili get famili memba for Catalonia, dey kom arenj mek Messi go try e luck for Barcelona in September 2000. Di fest tim dareto Charly Rexach wan sahin Messi bot e dey fear bikos dat time e dey hard for Europe Klub no dey sahin forin playa wey neva gro up wel wel.On 14 December, Barca agrie to sahin Messi. In February 2001, Messi famili komot for Argentina kom Barcelona an dia house nia Camp Nou. Afta one year wey Messi don dey plai for Barcelona youth akademi La Masia, Messi kom upgrade so dat e nem kom enta Royal Spanish Football Federation (RFEF) in February 2002. Messi kom stat to dey plai for all kompetishion an dis mek Messi dey follow e tim mate like Cesc Fàbregas an Gerand Piqué. Afta wen e don finish e tritmet wen e dey tek to gro up wen e bi 14 years, Messi kom bi pat of di Baby Dream Team , Barcelona youth tim wet try pass for dia histrie.
Cyrus Chothia
Cyrus Homi Chothia (19 February — 26 November 2019) na England sayentist wey don stodi how tins de happen inside livin tin (Biokemist). E don ritaya for Medical Research Council (MRC), Laboratory of Molecular Biology (LMB)for Yunifasiti of Cambridge an e bi fellow for Wolfson kolej.Chothia leta go Durham Yunifasiti kom get Bashelor for Seyens digri for 1965. Chothia kom konplit e Master of Sayens digri for Birkbeck Kolej for 1967 and PhD for Yunifasiti Kolej London.Na Linus Pauling son Peter Pauling  bi e supafaisor.
E research an wok
Afta Im PhD,Chothia work for Laboratory of Molecular Biology (LMB)for three yias. E kom wok wit Micheal Levitt for Weizman Institute of Science and e stil wok wit Joel Janin for Institute Pasteur for Paris. For 1976, Chothia kom go England bak go work for University College London and Im work for LMB.E join-bodi wit Arthur Lesk tek sho sey proteins dem dey folo join-bodi to chenj hai dem bi for inside bodi. For 1992,E tok sey plenti plenti Proteins dem dey wey get smol smol size. E stil join-bodi wit Alexey Murzin, Steven Brenner and Tim Hubbard tek do di Structural Classification of Proteins Database(SCOP),one kain Preodic Table wey dey for proteins dem. E stil wok Julian Gough tek do Superfamily Database wey dey yuz Hidden Horkov Model tek know difren difren stej dem wey bi like di one wey pipul don know bifor. As Im dey wok dey go,Chothia supafais 19 student dem wey do PhD,dia nem dem na Alex Bateman,Steven E.Brenner, Mark Bander Gerstein,Julian Gough,Sarah Teichmann,Bissau Al-Lazikani,Goga Apic Samantha Berre,Mathew Bashton,Dan Bolser,Micheal Bremang,Bernard do Bono, Emma Ganley(nee Hill), Martin Madera, Siarhei Maslau, Susan Miller, Jong Park (aka Jong Bhark),Rajkumar Sasidharan and Christine Vogel.
Im Awod and Honor Dem
Dem elekt Chothia as Fellow of do Royal Society (FRS) for Yia 2000.
For inside Im Satifiket, dem rait sey:
Dr. Chothia don sho as Amino sequence for Protein dem dey arenj dem sef, as dem dey wok and hau dem tek kom life.As Im tek tok di mata, e don sho us as dem tek dey for difren difren klas wey meni pipul don know.E don sho as Proteins dem dey chenj and as dem dey do oda tins dem.E don helep us know sey as Proteins dem  dey difren-difren  don mek dem fit alau Immunoglobin dem to fit know plenti-plenti difren Antigens.For 2015, dem elekt Chothia as Fellow of International Society for Computational Biology ((ISCB)and dem gif am di ISCB Accomplishment by a Senior Scientist Awod bikos of hau e tek yuz Computation tek know as Proteins dem tek dey.David Haussler and Micheal Waterman dem sef kolet Awod di sembtime wey Chothia kolet Dan David Prize Awod for Yia 2015 bikos of efri tin dem wey e do do for Bioinformatics wok dem.￼
Katigori:Tori abaut pipul life
Ellen Stekert
Ellen Stekert ( dey bon am in 1935) na Amerika leshoral, pesin wey de stodi an rekod how dem dey du tins for lokal way an muzishan. Stekert na Professo Emerita of Inglish at di Yunivasiti of Minnesota.
How e tek stat life an go skul
Na for New York Siti dey bon Ellen Stekert in 1935. E gro up in Great Neck for Long Hiland]. Na smol rimen e for kpai bikos of [[polio wen e dey smol. Sketert stat to dey sing traditional old muzik wen e dey sekondri skul an now e don rilis meni rekordin albom.
Sketert go Cornell Yunivasiti an e len for di klass wey Harold Thompson. Harold Thompson na pesin wey de stodi an rekod how dem dey du tins for lokal way. Sketert even hep Harold Thompson tish studet somtimes. Wen di luv wey Stekert get for tradishonal muzik stat to gro, e stat to Waka abaut araund dey rekod an kolet tradishonal song-dem wey singa dey sing for Norta pat of New York. Stekert kolet some muzik from Ezra "Fuzzy" Barhight. Ezra Barhight na pesin wey dey kot tree down for bush an na Cohocton, New York e dey stay. Stekert rekod an rili dos song in 1958 wit di tahitu Songs of a New York Lumberjack Afta wey Stekert rid filosofi in Cornell Yunivasiti, e go du e Masta digri in folklore for Indiana Yunivasiti. For Indiana Yunivasiti, e kontiniu to dey waka abaut koletin tradishonal song in Kentucky an Souta Indiana. Wen Stekert finish e Masta digri finish, e stat e Ph.D in folklore for Indiana Yunivasiti but na Yunivasiti of Pennsylvania e tek finish e Ph.D an kolet e satifiket. Bikos of di way e dey du e supavisor wok, Stekert finish e Ph.D in 1965. Di nem of e supavisor na Richard Dorson.
How e tek wok
Di fest tishin wok wey Stekert du na for Wayne State Yunivasiti wey de Detroit. For di yunivasiti, Stekert kontiniu di wok wey Thelma G. James fest stat. Di wok bi see e kontiniu to dey kolet an kip di tradishonal ways pipul dey du tins for siti.
Olga Ozarovskaya
Olga Erastovna Ozarovskaya (dey bon am in 1874 an e kpai in 1933) na Russian pesin wey de stodi an rekod how dem dey du tins for lokal way, e na tori-tella, raita an pesin wey dey kip tradishonal tori wey pipul dey tok. Ozarovskaya don poblish some Norta Russian tradishonal tori buks. Na Ozarovskaya bi di fest wuman wey wan wok for govamet in Russia an di fest wuman wey du wok for sayens akedemik in Russian Empaya. Ozarovskaya don wok wit Russian tradishonal tori-tella Mariya Krivopolenova